CELEX: 32018R1555
Language: et
Date: 2018-10-17 00:00:00
Title: Komisjoni määrus (EL) 2018/1555, 17. oktoober 2018, millega keeldutakse lubamast esitada toidu kohta teatavaid haigestumise riski vähendamisele viitavaid tervisealaseid väiteid (EMPs kohaldatav tekst)

18.10.2018   
               
               
                  ET
               
               
                  Euroopa Liidu Teataja
               
               
                  L 261/3
               
            
         KOMISJONI MÄÄRUS (EL) 2018/1555,
         17. oktoober 2018,
         millega keeldutakse lubamast esitada toidu kohta teatavaid haigestumise riski vähendamisele viitavaid tervisealaseid väiteid
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 20. detsembri 2006. aasta määrust (EÜ) nr 1924/2006 toidu kohta esitatavate toitumis- ja tervisealaste väidete kohta, (1) eelkõige selle artikli 17 lõiget 3,
         ning arvestades järgmist:
         
                     (1)
                  
                  
                     Vastavalt määrusele (EÜ) nr 1924/2006 on keelatud esitada toidu kohta tervisealaseid väiteid, kui komisjon ei ole kõnealuse määruse kohaselt selleks luba andnud ja kui need väited ei ole esitatud lubatud väidete nimekirjas.
                  
               
                     (2)
                  
                  
                     Määruses (EÜ) nr 1924/2006 on ka sätestatud, et toidukäitlejad võivad esitada tervisealaste väidete loataotlusi liikmesriigi pädevale asutusele. Liikmesriigi pädev asutus peab edastama nõuetekohased taotlused Euroopa Toiduohutusametile (EFSA) (edaspidi „toiduohutusamet“).
                  
               
                     (3)
                  
                  
                     Pärast taotluse saamist peab toiduohutusamet viivitamata teavitama sellest teisi liikmesriike ja komisjoni ning esitama asjaomase tervisealase väite kohta arvamuse.
                  
               
                     (4)
                  
                  
                     Komisjon peab tervisealaste väidete lubamise kohta otsuse tegemisel võtma arvesse toiduohutusameti arvamust.
                  
               
                     (5)
                  
                  
                     Pärast seda, kui Laboratoire Nurilia oli esitanud määruse (EÜ) nr 1924/2006 artikli 14 lõike 1 punkti a kohase taotluse, pidi toiduohutusamet esitama arvamuse tervisealase väite kohta seoses toote Condensyl® toime ja seemnerakkude DNA kahjustuste vähenemisega. Seemnerakkude DNA ulatuslikud kahjustused on meeste viljakuse vähenemise ja viljatuse tekke riskitegur (küsimus nr EFSA-Q-2016-00665) (2). Taotleja esitatud väide oli sõnastatud järgmiselt: „Tootes Condensyl® esinev kvertsetiini ja betalaiini sisalduse suhtes standarditud viigikaktuse vilja kuivekstrakti ning N-atsetüültsüsteiini, tsingi, B3-, E-, B6-, B2-, B9- ja B12-vitamiini kombinatsioon vähendab seemnerakkude DNA kahjustusi (tuumas toimuva dekondenseerumise indeksi ja DNA fragmenteerumise indeksi põhjal). Seemnerakkude DNA ulatuslikud kahjustused (tuumas toimuva dekondenseerumise indeksi ja DNA fragmenteerumise indeksi põhjal) on meeste viljakuse vähenemise ja viljatuse tekke riskitegur.“
                  
               
                     (6)
                  
                  
                     5. mail 2017 said komisjon ja liikmesriigid toiduohutusameti teadusliku arvamuse, milles on jõutud järeldusele, et esitatud andmete alusel ei ole meeste viljatuse riski vähendamise kontekstis tõendatud põhjusliku seose olemasolu toote Condensyl® tarbimise ja seemnerakkude DNA kahjustuste vähenemise vahel. Kuna kõnealune tervisealane väide ei vasta määruses (EÜ) nr 1924/2006 sätestatud nõuetele, ei tohiks lubada seda esitada.
                  
               
                     (7)
                  
                  
                     Pärast seda, kui Cargill R&D Centre Europe oli esitanud määruse (EÜ) nr 1924/2006 artikli 14 lõike 1 punkti a kohase taotluse, pidi toiduohutusamet esitama arvamuse tervisealase väite kohta, milles on osutatud vähemalt 90 % ulatuses erütritoolist koosnevate suhkruvabade kõvade kondiitritoodete tarbimise seosele hambakatu vähenemisega, mis kahandab kaariese riski (küsimus nr EFSA-Q-2017-00002) (3). Taotleja esitatud väide oli sõnastatud järgmiselt: „On tõendatud, et suhkruvabad kõvad kondiitritooted, mille magustamiseks on vähemalt 90 % ulatuses kasutatud erütritoolipõhist toodet Zerose®, vähendavad hambakattu. Hambakatu suur kogus on kaariese tekke riskitegur.“
                  
               
                     (8)
                  
                  
                     21. juulil 2017 said komisjon ja liikmesriigid toiduohutusameti teadusliku arvamuse, milles on jõutud järeldusele, et esitatud andmete alusel ei ole tõendatud põhjusliku seose olemasolu vähemalt 90 % ulatuses erütritoolist koosnevate suhkruvabade kõvade kondiitritoodete tarbimise ning hambakatu vähenemise ja sellest tulenevalt hambakaariese riski vähenemise vahel. Kuna kõnealune tervisealane väide ei vasta määruses (EÜ) nr 1924/2006 sätestatud nõuetele, ei tohiks lubada seda esitada.
                  
               
                     (9)
                  
                  
                     Pärast seda, kui Biosearch Life oli esitanud määruse (EÜ) nr 1924/2006 artikli 14 lõike 1 punkti a kohase taotluse, pidi toiduohutusamet esitama arvamuse tervisealase väite kohta seoses bakteriga Lactobacillus fermentum CECT 5716 ja Staphylococcus'e sisalduse vähendamisega rinnapiimas. Suur Staphylococcus'e sisaldus rinnapiimas on nakkusliku mastiidi tekke riskitegur (küsimus nr EFSA-Q-2016-00318) (4). Taotleja esitatud väide oli sõnastatud järgmiselt: „Lactobacillus fermentum CECT 5716 vähendab Staphylococcus'e sisaldust rinnapiimas. Suur Staphylococcus'e sisaldus rinnapiimas on rinnanäärmetes bakteriaalse düsbioosi/mastiidi tekke riskitegur.“
                  
               
                     (10)
                  
                  
                     24. juulil 2017 said komisjon ja liikmesriigid toiduohutusameti teadusliku arvamuse, milles on jõutud järeldusele, et esitatud andmete alusel ei ole tõendatud põhjusliku seose olemasolu Lactobacillus fermentum CECT 5716 tarbimise ning rinnapiimas Staphylococcus'e sisalduse vähenemise ja sellest tulenevalt nakkusliku mastiidi tekke riski vähenemise vahel. Kuna kõnealune tervisealane väide ei vasta määruses (EÜ) nr 1924/2006 sätestatud nõuetele, ei tohiks lubada seda esitada.
                  
               
                     (11)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Käesoleva määruse lisas loetletud tervisealaseid väiteid ei lisata määruse (EÜ) nr 1924/2006 artikli 14 lõikes 1 osutatud liidu lubatud väidete nimekirja.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 17. oktoober 2018
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 404, 30.12.2006, lk 9.
         
            (2)  EFSA Journal 2017; 15(5):4775.
         
            (3)  EFSA Journal 2017; 15(7):4923.
         
            (4)  EFSA Journal 2017; 15(7):4917.
      
      
         
            LISA
            
               Tagasilükatud tervisealased väited
            
            
                        Taotlus – määruse (EÜ) nr 1924/2006 asjakohased sätted
                     
                     
                        Toitaine, aine, toit või toidugrupp
                     
                     
                        Väide
                     
                     
                        Viide EFSA arvamusele
                     
                  
                        Artikli 14 lõike 1 punkti a kohane haigestumise riski vähendamisele osutav tervisealane väide.
                     
                     
                        Condensyl®
                     
                     
                        Tootes Condensyl® esinev kvertsetiini ja betalaiini sisalduse suhtes standarditud viigikaktuse vilja kuivekstrakti ning N-atsetüültsüsteiini, tsingi, B3-, E-, B6-, B2-, B9- ja B12-vitamiini kombinatsioon vähendab seemnerakkude DNA kahjustusi (tuumas toimuva dekondenseerumise indeksi ja DNA fragmenteerumise indeksi põhjal). Seemnerakkude DNA ulatuslikud kahjustused (tuumas toimuva dekondenseerumise indeksi ja DNA fragmenteerumise indeksi põhjal) on meeste viljakuse vähenemise ja viljatuse tekke riskitegur.
                     
                     
                        Q-2016-00665
                     
                  
                        Artikli 14 lõike 1 punkti a kohane haigestumise riski vähendamisele osutav tervisealane väide.
                     
                     
                        Vähemalt 90 % ulatuses erütritoolist koosnevad suhkruvabad kõvad kondiitritooted
                     
                     
                        On tõendatud, et suhkruvabad kõvad kondiitritooted, mille magustamiseks on vähemalt 90 % ulatuses kasutatud erütritoolipõhist toodet Zerose®, vähendavad hambakattu. Hambakatu suur kogus on kaariese tekke riskitegur.
                     
                     
                        Q-2017-00002
                     
                  
                        Artikli 14 lõike 1 punkti a kohane haigestumise riski vähendamisele osutav tervisealane väide.
                     
                     
                        
                           Lactobacillus fermentum CECT 5716
                     
                     
                        
                           Lactobacillus fermentum CECT 5716 vähendab Staphylococcus'e sisaldust rinnapiimas. Suur Staphylococcus'e sisaldus rinnapiimas on rinnanäärmetes bakteriaalse düsbioosi/mastiidi tekke riskitegur.
                     
                     
                        Q-2016-00318